Diari Oficial de la Generalitat Valenciana


Sumari del DOGV 1504, del 14-03-1991 (1991/820599)

DECRET 36/1991, de 4 de març, del Consell de la Generalitat Valenciana, pel qual s'accepta ta la cessió gratuïta d'un terreny de 8.320 m2, situat en la partida de la Rambleta, polígon 15, en el terme municipal d'Aldaia, per a la construcció d'un centre ocupacional i una residència de disminuïts psíquics, realitzada per l'Ajuntament d'Aldaia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/04/36/dof/vci/html**

### Dades del document

Número de DOGV
:   1504

Data del DOGV
:   14-03-1991

Secció del DOGV
:   DISPOSICIONS GENERALS

Número del document
:   1991/820599


Data del document
:   04-03-1991

Organisme emissor
:   Conselleria d'Economia i Hisenda

Tipus de document
:   Decret

Decret 36/1991, de 4 de març, del Consell de la Generalitat Valenciana, pel qual s'accepta la cessió gratuïta d'un terreny de 8.320 m2, situat en la partida de la Rambleta, polígon 15, en el terme municipal d'Aldaia, per a la construcció d'un centre ocupacional i una residència de disminuïts psíquics, realitzada per l'Ajuntament d'Aldaia.  
L'Ajuntament d'Aldaia, en sessió plenària realitzada el 30 de juliol de 1990, acordà la cessió gratuïta a la Generalitat Valenciana d'uns terrenys situats en la partida de la Rambleta, polígon 15 d'Aldaia, dels quals és propietari.  
Aquesta cessió es realitza amb el fi determinant de construir-hi un centre ocupacional i una residència de disminuïts psíquics.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.   
Per això, a proposta del Conseller d'Economia i Hisenda i amb la prèvia deliberació del Govern Valencià en la reunió del dia 4 de març de 1991,  
DECRETE:  
Article primer  
S'accepta la cessió a títol gratuït, realitzada per l'Ajuntament d'Aldaia, de la propietat d'un terreny ubicat al carrer En Projecte, del polígon 15, de 8.320 m2.  
Confronta: nord, en línia de seixanta metres, des del marge del pas del p.km 80/600, amb terrenys de propietat de l'Ajuntament d'Aldaia destinats a la construcció d'un institut; sud, en línia de cent quinze metres, amb enllaç ronda nord-est; est, en línia de noranta-cinc metres, amb pas inferior del p.km 80/600; i oest, en línia de quaranta-tres metres amb terrenys propietat del Banco Español de Crédito, SA, i en línia de quaranta-dos metres amb resta de la finca matriu.  
Figura inscrit en el Registre de la Propietat d'Aldaia al foli 3 del llibre 219, tom 2.270 de l'arxiu, finca núm. 16.621 del registre.  
Article segon  
Aquesta cessió gratuïta dels terrenys esmentats comporta el compromís, per part de la Generalitat Valenciana, de construir-hi i mantenir un centre ocupacional i una residència de disminuïts psíquics.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana, i inscriure?s al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 4 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI